Frá fundi þjóðaröyrggisráðs í dag . vísir / vilhelm Katrín Jakobsdóttir , forsætisráðherra , heldur í fyrramálið norður í land ásamt dómsmála , - iðnaðar - og samgönguráðherrum til þess að skoða aðstæður í kjölfar ofsaveðursins sem gekk yfir landið í vikunni . Víða hefur verið rafmagnslaust í lengri tíma á Norðurlandi með tilheyrandi vandræðum fyrir samfélagið . Hefur fólk til að mynda þurft að fara af heimilum sínum vegna kulda og leita skjóls hjá ættingjum eða í fjöldahjálparstöðvum sem Rauði krossinn opnaði í gær , annars vegar á Dalvík og hins vegar á Hvammstanga . Vegna þeirra fordæmalausu aðstæðna sem komið hafa upp vegna veðursins var þjóðaröryggisráð kallað saman í dag . Gestir fundarins voru Þórdís Kolbrún R. Gylfadóttir , ferðmála , -iðnaðar og nýsköpunarráðherra , og Sigurður Ingi Jóhannsson , samgöngu - og sveitarstjórnarráðherra , ásamt ráðuneytisstjórum . Auk þeirra var fulltrúum almannavarnadeildar Ríkislögreglustjóra boðið til fundarins ásamt fulltrúa Slysavarnafélagsins Landsbjargar og Rauða kross Íslands . Þeir gerðu grein fyrir stöðu mála , hver á sínu sviði , og samvinnu fjölmargra aðila um allt land , að því er fram kemur á vef Stjórnarráðsins . Rætt var við Katrínu í beinni útsendingu í fréttum Stöðvar 2 í kvöld . Hún kvaðst hafa byrjað daginn í dag á því að heyra í fólki fyrir norðan , bæði sveitarstjórnarfólki sem og íbúum . „ Þetta er auðvitað þung og erfið staða fyrir fólk því það sem við erum að tala um hér er í raun og veru mjög yfirgripsmikið rafmagnsleysi sem sömuleiðis er langvarandi með þeim hætti að við höfum ekki séð annað eins hin síðari ár , “ sagði Katrín . Þá benti hún á það hversu mjög samfélagið hefur breyst á þann veg að við erum miklu háðari rafmagni en áður var , til dæmis þegar kemur að fjarskiptum . „ Þannig að það má segja að þetta hafi enn þá meiri áhrif en ella . Veðrið var auðvitað mjög slæmt og afleiðingarnar líka eftir því en ég vil líka segja það að við erum í miðri á . Viðbragðsaðilar fyrir norðan eru á fullu að störfum enn þá við að koma á rafmagni í gegnum varaaflsstöðvar . Það var verið að fljúga bæði tækjum , búnaði og mannskap norður til þess að koma rafmagni á ýmsa þéttbýlisstaði . “ Þá séu viðbragðsaðilar að setja sig í sambandi við fólk sem er enn án rafmagns til þess að kanna stöðuna . „ Og það verður áfram haldið að vinna af kappi . Ég get sagt það að viðbragðsaðilar hafa svo sannarlega ekki unnt sér hvíldar undanfarna daga við að koma málum í rétt horf , “ sagði Katrín í fréttum Stöðvar 2 í kvöld . Staða mála verður svo rædd frekar á ríkisstjórnarfundi á morgun þar sem farið verður yfir nauðsynlegar aðgerðir , hvort sem er til skemmri eða lengri tíma . Þá verður einnig skipaður sérstakur starfshópur um raforkuinnviði en að því er segir í frétt mbl á hópurinn að fara yfir og forgangsraða þeim aðgerðum sem ráðast þarf í svo koma megi í veg fyrir að að viðlíka rafmagnsleysi geti endurtekið sig . Verkstjóri hjá Vegagerðinni á Sauðárkróki segir í forgangi að opna fyrir umferð um Þjóðveg 1 og helstu stofnbrautir í grennd . Í framhaldinu verður farið í að ryðja vegi upp til sveita svo börn komist í skólann .